ประกาศกรมวิชาการเกษตรประกาศกรมวิชาการเกษตรเรื่องเงื่อนไขการนำเข้าปาล์มน้ำมันจากราชอาณาจักรกัมพูชาพ.ศ. ๒๕๕๖ กรมวิชาการเกษตรได้วิเคราะห์ความเสี่ยงศัตรูพืชของปาล์มน้ำมันนำเข้าเพื่อการค้าจากราชอาณาจักรกัมพูชาเสร็จสิ้นแล้วอาศัยอำนาจตามความในมาตรา ๘ (๒) และมาตรา ๑๐ แห่งพระราชบัญญัติกักพืชพ.ศ. ๒๕๐๗ ซึ่งแก้ไขเพิ่มเติมโดยพระราชบัญญัติกักพืช (ฉบับที่ ๓) พ.ศ. ๒๕๕๑อันเป็นกฎหมายที่มีบทบัญญัติบางประการเกี่ยวกับการจำกัดสิทธิและเสรีภาพของบุคคลซึ่งมาตรา ๒๙ ประกอบกับมาตรา ๓๒ มาตรา ๓๓ มาตรา ๔๑ และมาตรา ๔๓ของรัฐธรรมนูญแห่งราชอาณาจักรไทยบัญญัติให้กระทำได้โดยอาศัยอำนาจตามบัญญัติแห่งกฎหมายอธิบดีกรมวิชาการเกษตรโดยคำแนะนำของคณะกรรมการกักพืชจึงออกประกาศกำหนดเงื่อนไขการนำเข้าปาล์มน้ำมันจากราชอาณาจักรกัมพูชา ดังต่อไปนี้ข้อ ๑ประกาศนี้เรียกว่า ประกาศกรมวิชาการเกษตร เรื่อง เงื่อนไขการนำเข้าปาล์มน้ำมันจากราชอาณาจักรกัมพูชาพ.ศ. ๒๕๕๖ข้อ ๒[๑]ประกาศนี้ให้ใช้บังคับตั้งแต่วันถัดจากวันประกาศในราชกิจจานุเบกษาเป็นต้นไปข้อ ๓ ชนิดพืชปาล์มน้ำมัน (oil palm, Elaeis guineensis) ตามประกาศนี้ ได้แก่๓.๑ เมล็ดปาล์มน้ำมัน (oil palm nut) หมายถึง เมล็ดปาล์มน้ำมันที่ได้มาจากกระบวนการสกัดน้ำมันปาล์ม๓.๒ เนื้อในเมล็ดปาล์มน้ำมัน (oil palm kernel) หมายถึงเนื้อในเมล็ดปาล์มน้ำมันที่ได้มาจากกระบวนการสกัดน้ำมันปาล์มข้อ ๔หน่วยงานที่รับผิดชอบ๔.๑ ราชอาณาจักรไทย คือ กรมวิชาการเกษตร๔.๒ ราชอาณาจักรกัมพูชา คือ Ministry of Agriculture, Forestry and Fisheries ซึ่งต่อไปในประกาศนี้จะเรียกว่า MAFFข้อ ๕การขออนุญาตนำเข้า๕.๑ ต้องมีใบอนุญาตนำเข้าซึ่งออกให้โดยกรมวิชาการเกษตร๕.๒ต้องนำเข้าโดยมีวัตถุประสงค์เพื่อใช้เป็นวัตถุดิบในการผลิตภาคอุตสาหกรรมโดยแสดงเอกสารหลักฐานการประกอบกิจการแนบมาด้วยข้อ ๖ วิธีการขนส่งต้องส่งเมล็ดปาล์มน้ำมันหรือเนื้อในเมล็ดปาล์มน้ำมันมาจากเมืองท่าแห่งหนึ่งในราชอาณาจักรกัมพูชาไปยังเมืองท่าปลายทางในราชอาณาจักรไทยในลักษณะเป็นสินค้าขนส่งทางบกหรือทางน้ำข้อ ๗ข้อกำหนดสำหรับการนำเข้า๗.๑ ต้องปลอดจากแมลงที่มีชีวิตหรือสิ่งมีชีวิตชนิดอื่นที่มีศักยภาพเป็นศัตรูพืชกักกันของราชอาณาจักรไทยและไม่มีการปะปนของ ดิน ทราย และชิ้นส่วนของพืชหรือสิ่งอื่นใดที่มีศักยภาพนำพาศัตรูพืชกักกันได้๗.๒ต้องบรรจุเมล็ดปาล์มน้ำมันหรือเนื้อในเมล็ดปาล์มน้ำมันในบรรจุภัณฑ์ที่ใหม่ สะอาดและปิดมิดชิด๗.๓ ต้องมีใบรับรองสุขอนามัยพืชซึ่งออกให้โดย MAFFกำกับมาด้วยโดยต้นฉบับใบรับรองสุขอนามัยพืชต้องแนบมาพร้อมกับสินค้าทุกครั้งที่ส่งไปยังราชอาณาจักรไทยข้อ ๘ การตรวจนำเข้า๘.๑ เมื่อเมล็ดปาล์มน้ำมันหรือเนื้อในเมล็ดปาล์มน้ำมันถูกขนส่งมาถึงด่านนำเข้าในราชอาณาจักรไทยการตรวจนำเข้าเมล็ดปาล์มน้ำมันหรือเนื้อในเมล็ดปาล์มน้ำมันจะดำเนินการหลังจากได้ตรวจสอบยืนยันความถูกต้องของเอกสารทั้งหมดที่แนบมาพร้อมกับสินค้า๘.๒พนักงานเจ้าหน้าที่จะสุ่มตัวอย่างเมล็ดปาล์มน้ำมันหรือเนื้อในเมล็ดปาล์มน้ำมันและตรวจสอบเพื่อยืนยันว่ามีแมลงที่มีชีวิตหรือสิ่งมีชีวิตชนิดอื่นที่มีศักยภาพเป็นศัตรูพืชกักกันหรือไม่และมีการปะปนของดิน ทราย และชิ้นส่วนของพืช หรือสิ่งอื่นใดที่มีศักยภาพนำพาศัตรูพืชกักกันหรือไม่๘.๓ ในกรณีการนำเข้าไม่เป็นไปตามเงื่อนไขที่กำหนด ต้องส่งกลับ ทำลายหรือกำจัดศัตรูพืชด้วยวิธีการที่เหมาะสม (ถ้ามีวิธีกำจัด)โดยผู้นำเข้าต้องเป็นผู้รับผิดชอบค่าใช้จ่ายข้อ ๙กรมวิชาการเกษตรสงวนสิทธิที่จะส่งพนักงานเจ้าหน้าที่เดินทางไปราชอาณาจักรกัมพูชาเพื่อตรวจสอบว่าการดำเนินการในกระบวนการตรวจรับรองศัตรูพืชก่อนส่งออกของ MAFF ยังคงมีประสิทธิภาพหรือไม่เพื่อให้ความมั่นใจว่าเมล็ดปาล์มน้ำมันหรือเนื้อในเมล็ดปาล์มน้ำมันปลอดจากแมลงที่มีชีวิตหรือสิ่งมีชีวิตชนิดอื่นที่มีศักยภาพเป็นศัตรูพืชกักกันของราชอาณาจักรไทยโดยราชอาณาจักรกัมพูชาต้องเป็นผู้รับผิดชอบค่าใช้จ่ายทั้งหมดประกาศณ วันที่ ๘ มีนาคม พ.ศ. ๒๕๕๖ดำรงค์ จิระสุทัศน์อธิบดีกรมวิชาการเกษตรปริยานุช/ผู้จัดทำ๓ เมษายน ๒๕๕๖โชติกานต์/ผู้ตรวจ๒๓ เมษายน ๒๕๕๖[๑] ราชกิจจานุเบกษาเล่ม ๑๓๐/ตอนพิเศษ ๔๑ ง/หน้า ๑๑/๑ เมษายน ๒๕๕๖